《山居 其一》
明代·释大香

初寒渐觉透疏棂，败箨残枝满户庭。水院还他僧宝传，山农问户佛名经。

烟萋蔓草迷秋蝶，月暗荒榛聚夜萤。一种幽葩深涧底，了无人采自青青。

作者简介：大香，号唵囕 ，明末塘栖大善寺主持。与塘栖文人卓人月、卓回诸人相交颇多。大香主持大善寺，静虑之暇，作《无心柏赋》，又作《大善八咏》，曰：《棠溪》《黄鹤山》《碧天桥》《永明井》《独树斋》《净业楼》《放生河》《无心柏》。著有《云外录》十八卷。